Jesse Jackson

Jesse Louis Jackson sr. (1941–2026) var en amerikansk menneskerettsaktivist, politiker og baptistpastor.

Etter universitets- og teologistudier begynte han å arbeide for Martin Luther King jr. og ble en av hans nærmeste menn. Sammen med ham organiserte han Southern Christian Leadership Conference og var mot sluttet av 1960-årene leder for Operation Breadbasket. I 1971 grunnla han People United to Serve Humanity, en organisasjon for selvhjelp for den sorte befolkningen, og 1984 Rainbow Coalition.

I 1980-årene ble han politiker og talsmann i borgerrettsspørsmål og for den afroamerikanske befolkningsgruppen. Han drev i 1984 og 1988 kampanjer for å bli presidentkandidat for Det demokratiske parti.

Han støttet deretter blant annet Bill Clinton og var til tider en av hans rådgivere. Han agerte også internasjonalt og medvirket ved en rekke anledninger til å få amerikanske fanger og gisler frigitt. Han var senere kritiker av amerikansk utenrikspolitikk i Midtøsten og Latin-Amerika, som i forbindelse med krigen i Irak.

Jackson ble i 2017 diagnostisert med Parkinsons sykdom, og i 2025 og progressiv supranukleær parese. Han var innlagt på sykehus og på sykehjem i november–desember 2025. 17. februar 2026 døde han, 84 år gammel, i Chicago.

 Utmerkelser og priser 
Nasjonale
 60px Presidential Medal of Freedom (2000)

Utenlandske
 60px Kommandør av Æreslegionen (2021)
 60px Ordenen O.R. Tambos følgesvenner i sølv (2013)«Media Statement by the Chancellor of the National Orders, Dr Cassius Lubisi» , Sør-Afrikas presidentembete, 22. april 2013.

Priser
 1979: Jefferson Award
 1978: Eugene V. Debs Award
 1988: NAACPs President's Award
 1989: Spingarn-medaljen (NAACP)
 1991: James Madison Award for Distinguished Public Service (American Whig–Cliosophic Society)
 1999: Colomba d’Oro (Archivio Disarmo, Italia)
 2004: James Joyce Award (University College Dublin)

Æresbevisninger
 1971: Oppført på Ebonys liste «100 most influential black Americans»
 1989: Æresdoktor ved Universitetet i Kairo
 2002: Oppført på Molefi Kete Asantes liste «100 Greatest African Americans»
 2006: Stemt fram som «the most important black leader» på en hos Blackvoices.com
 2008: Honorary Fellowship fra Edge Hill University
 2009: High Prince of the Agni people of Côte d'Ivoire, kronet til «High Prince» av kong Amon N'Douffou V av Krindjabo
 2015: Æresdoktor ved University of Edinburgh
 2021: Æresstipendiat ved Homerton College (University of Cambridge)
 2022: Æresdoktor ved Benedict College

 Referanser 

 Eksterne lenker 


Kategori:Politikere fra USA
Kategori:Baptistiske pastorer og predikanter fra USA
Kategori:Presidentens Frihetsmedalje
Kategori:Personer fra Greenville i Sør-Carolina
Kategori:Adopterte fra USA